Damjan Švarc / Kam in nazaj
2024-06-06 19:00 - 2024-08-11 00:00 (Europe/Paris) | Maribor center / UGM Kabinet, Strossmayerjeva ulica 6
V sodelovanju s Festivalom Borštnikovo srečanje vas vabimo na razstavo najodmevnejših fotografij Damjana Švarca, ki so bile v zadnjih dveh desetletjih realizirane v namene vizualne komunikacije predstav v Slovenskem narodnem gledališču Maribor.
6. junij–11. avgust 2024
Kustosinja razstave in avtorica teksta: Alja Predan, dramaturginja in teatrologinja
Fotografska razstava Damjana Švarca s pomenljivim naslovom Kam in nazaj prikazuje proces ustvarjanja, ki ga gledališki fotograf prehodi od seznanjanja z gledališkim besedilom, uprizoritvijo, svojimi skicami, beležkami, brezštevilnimi posnetki ter končno odločitvijo, katera izmed mnoštva fotografij bi najbolje opravila tudi promocijsko-trženjsko nalogo in se spremenila v gledališki plakat.
Gledališka fotografija je posebna zvrst, ki nima le dokumentacijske, promocijske, memoarske in seveda estetske dimenzije, temveč je ob vsem tem skoraj edino, kar od gledališke uprizoritve zares ostane.

Povezava do originalnega članka

Festival Jazz 'ma mlade 2024
2024-06-07 00:00 | Maribor center / Židovski trg in Kulturni inkubator
Na Židovski trg se vrača festival Jazz ‘ma mlade.
Potem ko je lanskoletna edicija festivala Jazz ‘ma mlade odpadla zaradi slabe vremenske napovedi, so zdaj znani datumi letošnjega festivala Jazz ‘ma mlade 2024!
Letos sta lokaciji dve: Židovski trg in Kulturni inkubator
Družili se bomo:

petek, 31. maj 2024
petek, 7. junij 2024
petek, 14. junij 2024

Povezava do originalnega članka

Medeni vikend
2024-06-07 00:00 - 2024-06-09 00:00 | Maribor center
Odkrijte čarobni svet čebel v Mariboru!
Čebelarski vikend z razstavo, delavnicami in medeno tržnico
Poleg učnega interaktivnega čebelnjaka, ki bo razstavljen na Vojašniškem trgu, bo v Minoritski cerkvi v ospredju ogled Kranjske velikanke 3D-kranjice, fizični model čebele delavke Apis mellifera carnica. Na ogled bo tudi bogata razstava panjskih končnic, slik, in praporov društev čebelarske Zveze Štajerske.
Na medeni tržnici boste lahko videli tudi Urbani mestni čebelnjak, ter živi čebelnjak, v katerem bo na ogled živa matica, troti in čebele delavke.
Na trgu se bodo predstavili tudi ponudniki čebelarske opreme in pripomočkov za čebelarjenje, medu in medenih izdelkov ter izdelkov iz konoplje.
Na Vojašniškem trgu vas bo pričakala razkošna medena tržnica, ki bo odprta od petka do nedelje, na kateri boste lahko razvajali svoje brbončice ob ponudnikih hrane in pijače ob prijetni glasbeni spremljavi vse do večernih ur.
PROGRAM
Petek, 7.6.2024

9.30: Svečana otvoritev in predstavitev projekta Urbano sonaravno čebelarjenje v mestu
17.00: Sprehod po Mariboru s čebelo Špelo
17.00: Likovna delavnica – Poslikava motiva za čebelji urbani panj 2025

Sobota, 8.6.2024

10.00: Likovna delavnica – Poslikava motiva za čebelji urbani panj 2025
11.00: Lutkovna predstava Vznemirljivo življenje čebel v izvedbi lutkovnega para gledališča Zvitorepec
16.00: Likovna delavnica – Poslikava motiva za čebelji urbani panj 2025
16.00: Sprehod po Mariboru s čebelo Špelo

Nedelja, 9.6.2024

10.00: Likovna delavnica – Poslikava motiva za čebelji urbani panj 2025
10.00: Sprehod po Mariboru s čebelo Špelo

Povezava do originalnega članka

Likovne delavnice na medenem vikendu
2024-06-07 00:00 - 2024-06-09 00:00 | Maribor center
Poslikava motiva za urbani panj 2025
Na Medeni tržnici bodo lahko otroci svoje ustvarjalne talente pokazali na likovni delavnici, kjer bodo pod mentorstvom Violete Šmon, avtorice poslikav urbanih panjev 2024, sodelovali v izboru za najboljši motiv urbanega panja za leto 2025.
Sodelovanje na delavnici lahko za svojega otroka rezervirate na tel. št. 031 712 217, Violeta Šmon, ali na prizorišču.
Otrokov izdelek lahko prijavite na Natečaj za Urbani čebelji panj 2025 in ga bomo vašemu otroku vrnili po zaključku izbora, ki bo potekal na tržnici, na tradicionalnem Slovenskem zajtrku, tretji petek v mesecu novembru.
Delavnice bodo potekale v:

Petek, 7.6.2024 ob 17.00
Sobota 8.6.2024 ob 10.00
Sobota 8.6.2024 ob 16.00
Nedelja, 9.6.2024 ob 10.00

Povezava do originalnega članka

Kokic, iger & Queer Hangout z DIH-om
2024-06-07 16:00 - 19:00 | Kulturni inkubator
Ekipa Maribor skozi rožnata očala vabi na družabni večer, ki bo v petek, 7. 6. 2024, ob 17.00, v prostorih Kulturnem inkubatorju (Koroška cesta 18). Tokrat v družbi Društva DIH.
Družabni večeri Kokic, iger & Queer Hangout so namenjeni sporščenemu druženju, medsebojnem spoznavanju in potekajo v varnem okolju, kjer spoštujemo drug drugega.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i.

Povezava do originalnega članka

Buba 2+
2024-06-07 17:00, 2024-06-08 10:00 - 11:00, 2024-06-08 11:30 | Mala dvorana
Buba 2+

Andreja Peklar / 35 min

Uprizoritev Buba je nastala po istoimenski slikanici večkrat nagrajene avtorice Andreje Peklar, v kateri nas popelje na pot radovednega odkrivanja.
Ko Buba prejme pismo, se odpravi na pot, na kateri spoznava vznemirljive značilnosti sveta, katerega del postaja. Buba je univerzalna zgodba o naravi, katere del je tudi človek. In kot se buba razvije v metulja, tudi otrok odraste. A z odraslostjo se razvoj pri človeku ne zaključi, saj z življenjskimi izkušnjami naše intimne preobrazbe zmeraj znova vznikajo.
Buba je pripoved o učenju in odraščanju, o raziskovanju sveta in o spoznavanju samega sebe …
*V predstavi je uporabljena pesem Biba, buba, baja Mire Voglar.
Predstava je primerna tudi za prvo triado OŠ

Nakup kart

Povezava do originalnega članka

Rajzefirbčni sprehod: FUZBAL TURA
2024-06-07 17:00 | Maribor center / Glavni trg pred Kužnim znamenjem
Sprehodite se z nami skozi nogometno zgodovino, ne samo kluba NK Maribor, pač pa tudi med dogodki, aferami, uspehi, lokalnimi derbiji in spomini, povezanimi z našimi klubi in reprezentanco.
Odkar se je Ante Šimundža vrnil domov, se je v mesto vrnil tudi nogometni optimizem. Olje na ogenj je v zadnjih tednih prilil še turški investitor in v Mariboru nekje v daljavi znova odzvanja himna Lige prvakov.
Na turi se bomo sprehajali po nogometni zgodovini, ne samo NK Maribor, pač pa bomo preigravali med dogodki, aferami, uspehi, lokalnimi derbiji in spomini povezanimi z našimi klubi in občasno tudi z reprezentanco.
Tokratna Fuzbal Tura bo na sporedu točno teden dni pred pričetkom Evropskega prvenstva, na katerega bo po 24. letih Slovenijo znova popeljal Matjaž Kek.

Kdaj: Petek, 7. 6. 2024, ob 17:00
Zbirna točka: Glavni trg pred Kužnim znamenjem
Sprehajalec: Rene Puhar
Trajanje: 2 x 45 min + sodnikov dodatek
Cena sprehoda: 13€ na osebo

Prijave na sprehod so obvezne in možne do četrtka, 6. junija, do 17.00 ure na e-mail: info@rajzefiber.si ali telefon: +386 590 21519.
Sprehod bo izveden, če bodo nanj prijavljene minimalno 4 osebe.

Povezava do originalnega članka

Monokomedija Bužec on, Bušca jaz
2024-06-07 19:00 | Okolica / Bela dvorana gradu Rače
Nagrajena monokomedija Marjana Tomšiča
Pridružite se in doživite ganljivo zgodbo, ki nas postavlja pred ogledalo naših notranjih bojev in želja.
Vabimo vas na ogled nagrajene monokomedije “Bužec on, Bušca jaz” avtorja Marjana Tomšiča.
Predstava, ki jo izvaja Saša Pavček – dobitnica Borštnikovega prstana, nas popelje v svet ženske srednjih let, ujeta v tradicionalno vlogo matere in žene, kjer vsakdan zatre njene sanje in hrepenenja. Nepričakovani dogodek ji vdahne odločnost, da pokaže svojo moč. Kljub silni želji po ljubezni pa spregleda, da so njena čustva le odsev želje po ljubezni, ne pa same ljubezni…
»V monokomediji prisluhnemo ženski srednjih let, vpeti v tradicionalno vlogo matere in žene, ki ji vsakdan duši sanje in hrepenenja. Ko izve, da jo mož vara, se v stiski zateče k svojim najbližjim ter se pomirjena in bojevita odloči pokazati svojo silno »zemeljsko moč«. Je ženska, ki ljubi in želi biti ljubljena…«
Vstopnice stanejo 10 EUR in jih lahko kupite v Knjižnici Rače ter pri članih Literarnega kluba KUD Rače.

Povezava do originalnega članka

Otvoritev razstave Ajde Kadunc PROPAGATION
2024-06-07 19:00 - 2024-07-26 00:00 | a6569e3a-1583-4f09-8905-3d6376d03d52
Vabljeni na otvoritev!
Otvoritev samostojne razstave mlade prodorne umetnice Ajde Kadunc z naslovom PROPAGATION, kjer umetnica s svojo prostorsko site-specific postavitvijo, izpostavlja napetost ločevanja narave in kulture kot tudi načine komuniciranja posameznika z neposrednim okoljem in drugimi bitji.
Razstava je del spremljevalnega programa EKO 9, mariborskega trienala umetnosti in okolja, ki ga organizira Umetnostna galerija Maribor.

Povezava do originalnega članka

Jazz 'ma mlade 2024 - 2. PETEK
2024-06-07 20:00 - 23:00 | Kulturni inkubator
Mladinski kulturni center Maribor skupaj z glasbeniki, umetniki in kulinaričnimi mojstri pripravlja pester festivalski program, namenjen jazzovskim sladokuscem, ki bo skupaj tvoril 7. (pravljično) edicijo festivala Jazz ‘ma mlade.
Tudi letos bo Jazz ‘ma mlade potekal na tri petkove večere, v drugem, torej 7. junija 2024, se bomo preselili na Koroško cesto v naš Kulturni inkubator. Tam bodo na oder stopili glasbeniki iz Glasbene šole Celje in Little Street Charmers.
PROGRAM
Petek, 7. junij 2024 // 20:00 // Kulturni inkubator
GLAVNI ODER
20.00: Koncert učencev Glasbene šole Celje – šolski band
21.00: Koncert Little Street Charmers

O NASTOPAJOČIH
Little Street Charmers
Matevž Zlatnar – trobenta // Tine Plahutnik – pozavna // Tadej Kovačič – banjo // Jakob Grčman – kitara // Nejc Klun – kontrabas // Marjeta Prudič – vokal // Jernej Juren – washboard
Little Street Charmers so slovenski glasbeni kolektiv, ki preigrava jazzovske standarde iz dvajsetih in tridesetih let dvajsetega stoletja. V tem obdobju je bil jazz hkrati najbolj popularna in najbolj subverzivna glasbena zvrst. Little Street Charmersi ohranjajo njegovo otroško naivnost, plesnost, občutek brezmejnosti in neskončne zabave. Zelo redko igrajo v isti zasedbi dvakrat, saj novi glasbeniki in novi inštrumenti pomenijo nenehna presenečenja in eksplozije energije. Zaenkrat so večinoma igrali v tujini: Češka, Nemčija, Srbija, Bosna, Avstrija itd, njihov koncert na Jazz ma mlade pa bo prvi v Sloveniji po več kot šestih letih.

Povezava do originalnega članka

Lutkovna predstava Gusar Berto
2024-06-08 10:00 | Okolica / kinodvorani gradu Rače
Polno smeha in žive glasbe
Vabljeni na lutkovno predstavo z naslovom Gusar Berto, avtorjev Ingrid in Dieter Schubert, ki bo v soboto, 8. 6. 2024, ob 10. uri v kinodvorani gradu Rače.
»Zgodba govori od dečku Lukcu, ki se mu njegov zmaj zatakne za dimnik hiše starega gusarja, ki živi sam in je pretežno siten in odklanja družbo. Gusar Berto je nejevoljen ob Lukčevi prošnji po pomoči, a mu na koncu le pomaga. Ko mu Lukec izkaže hvaležnost s čudovito risbo, se Berto omehča in ga počasi sprejme kot prijatelja.«
Predstava je namenjena otrokom od 2–12 leta. Predstava je avtorsko delo članov Lutkovnega gledališča Pika.
Vstopnina je 5 €.

Povezava do originalnega članka

Izdelaj si butaj in povej kamišibaj
2024-06-08 10:00 - 13:00 | Vetrinjski dvor
Kamišibaj je edinstvena japonska tehnika pripovedovanja zgodb s pomočjo ilustracij. Ilustracije, ki si jih predhodno izdelamo, vstavimo v posebno škatlo imenovano butaj in jih ob pripovedovanju zamenjujemo. Tako se poslušalci bolje vživijo v našo pripoved.
Na delavnici si bomo izdelali škatlo ‘butaj’ in poskrbeli, da boste vaše poslušalce z zgodbami še bolj očarali kot ponavadi. Zgodbe bodo skozi to čarobno obliko gledališča oživele tako, kot še nikoli.
Zakaj se udeležiti delavnice?

Razvijte svojo ustvarjalnost in domišljijo
Spoznajte unikatno japonsko kulturno dediščino
Urite ročne in tehnične spretnosti in si izdelajte butaj
Izkusite radost pripovedovanja zgodb v posebni obliki kamišibaja

Pridružite se nam na delavnici “Izdelaj butaj in povej kamišibaj” ter odkrijte magijo pripovedovanja zgodb skozi umetnost kamišibaja!
Sobotne delavnice za družine in druge zainteresirane pod skupnim imenom Sobota za družbo ponuja obiskovalcem tudi igralni kotiček, igre za najmlajše in ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha.
Prijave: Zaradi omejenega števila mest vas prosimo, da se predhodno prijavite s plačilom kotizacije do 5. 6. 2024.
Cena: 10,00 € / butaj. Materiali so vključeni.
Mesto si zagotovite s predhodnim nakupom vstopnice na spletni strani MARSa www.marsmaribor.org
Več: info@marsmaribor.org

O mentoricah:
mag. Hana Repše je diplomirala na PEF UM ter zaključila podiplomski študij na ALUO v UL. Od leta 2002 sodeluje, organizira in izvaja različne projekte s področja umetnosti, kulture in kulturno umetnostne vzgoje. Razvija predvsem pedagoške pristope na področju filmske vzgoje, kot likovnica pa se preizkuša tudi v drugih oblikah ustvarjanja. Za Enimation school je razvila didaktični pripomoček Enimation box, ki spodbuja enostavno delo na področju stop animacije v šoli. Njen nov
izziv pa je izdelava butaja, ki bi lahko bila dosegljiva vsakemu nadobudnemu pripovedovalcu.
Petra Kavaš je animatorka lutk in pedagoginja. Kot ustvarjalko jo zanima ustvarjanje lutkovnih predstav, ki so velikokrat brez besedila in temeljijo na zvoku ter animaciji predmetov in lutk. Prav tako pa se vse pogosteje loteva ustvarjanja predstav, v katerih ima glasba velik pomen in se v njih preizkuša kot pevka ali instrumentalistka. Večino avtorskih predstav ustvarja z Lutkovnim gledališčem Pupilla iz Lendave, prav tako pa je sodelovala v projektih Lutkovnega
gledališča Maribor ter Zavoda Kuskus iz Ljubljane. Nekatere od predstav v katerih sodeluje, so bile uvrščene na platformo kakovostnih predstav za otroke in mladino Zlata paličica. To so predstave Lutkovnega gledališča Pupilla: Estera ali praznik usod in BA BU; predstava Zavoda Kuskus: Gozd raja!; predstava Lutkovnega gledališča Maribor: Ponočnjaki.

Dogodek organizira Zavod MARS Maribor v sodelovanju z ustvarjalkama in pedagoginjama Hano Repše in Petro Kavaš in s podporo Mestne občine Maribor, program kultura.
Več: http://www.marsmaribor.org/

Povezava do originalnega članka

Predstavitev parkovne modelne železnice
2024-06-08 16:00 - 19:00 | Okolica / Prerdovičeva ul. Maribor
Predstavitev delovanja društva
Predstavitev parkovne modelne železnice, kjer je omogočena vožnja za parkovnim vlakcem. V primeru dežja prireditev odpade.

Povezava do originalnega članka

Večer animejev in družabnih iger 11/2024
2024-06-08 16:00 - 22:00 | Kulturni inkubator
V soboto, 8. 6. 2024, ob 16. uri ste ponovno vabljeni v Kulturni inkubator na Koroški cesti 18 v Mariboru, da se nam pridružite na dogodku Večer animejev in družabnih iger 11/2024, ki ga pripravljamo v sodelovanju z MKC Maribor. Vstop na dogodek je brezplačen, za obiskovalce, ki še niso dopolnili 13. leta starosti, pa je priporočljivo, da se ga udeležijo v spremstvu staršev ali odgovornega skrbnika.
Na tokratnem dogodku bo potekal animejski maraton, saj si boste obiskovalci lahko ogledali vseh 13 epizod komične animejske serije The Masterful Cat Is Depressed Again Today, ki se bo predvajala z originalnim japonskim tonskim zapisom in angleškimi podnapisi. Na pretočniku Crunchyroll animirano štorijo opisujejo sledeče:
Saku je tipična deloholičarka, ki je slučajno posvojila potepuškega mucka Yukichija. Ko je ta začel rasti, se je zdelo, kot da ne bo nehal! Zdaj je velik kot medved in je ponosen na svoje kulinarične spretnosti in domoča opravila. S takim mačkom je težko reči, kdo skrbi za koga. Kljub temu se je med njima spletla posebna vez, ki je tako zabavna kot tudi ganljiva.

Sočasno z animejskim maratonom pa bo potekalo tudi druženje ob družabnih igrah in igrah s kartami, kot so Weiß Schwarz, Pokemon, Digimon idr., tako da če vas anime ne zanima, ste vabljeni, da se preizkusite tudi v kakšni izmed teh iger. Tokratni program bo torej sleedeči:
16:00 – 22:00
Anime maraton: The Masterful Cat is Depressed Again Today
(Epizode 1-13)
16:00 – 22:00
Prosto igranje namiznih iger in iger s kartami
Vabljeni.

Povezava do originalnega članka

Razcvet - Čustvena osebna preobrazba
2024-06-09 10:00 - 13:00 | Okolica / Lackova cesta 78a, Joga center Maribor
Popolna prenova življenjske energije, notranjega razcveta, povezovanja in sodelovanja z notranjim otrokom.
Delavnica temelji na zdravljenju, spuščanju, osvobajanju strahov, blokad, preteklih karmičnih energij, ki so globoko zakoreninjene in zapisane tudi v energiji planeta Plutona.
S podporo Višjega jaza se bo aktivirala čustvena transformacija osebnosti.
Kaj delavnica nudi:

Sprostitev karmičnih energij – osebnih in tujih, ki blokirajo, omejujejo, življenjsko energijo
Zdravljenje, povezovanje in sodelovanje s svojim notranjim otrokom
Zdravljenje energij spolnih organov, maternice
Osvoboditev starih energij preteklih partnerjev in ljubimcev
Zdravljenje in sprejemanje lunine energije vaše Mame
Osvobajanje, zdravljenje, čiščenje planeta Plutona v astro. karti, ki omogoča osebno preobrazbo
Podpora in zdravljenje za izbrano področje iz vaših najvišjih energij – Višji jaz in Sonce v astro karti
Energijski vpogled v Tarot karte
Aktivacija energijske podpore za maksimalen sprej

Povezava do originalnega članka

30. obletnica Kulturnega centra Pekarna
2024-06-10 00:00 - 2024-06-16 00:00 | Kulturni center Pekarna
10. – 16. 6. 2024, Kulturni center Pekarna
30. obletnica KC Pekarna

Hasta La Victoria Siempre!/ Do zmage za vselej!

16. junija 1994 so se štirje zbasali v staro katrco in se odpeljali v vojašnico ob Magdalenskem parku, peti jih je pred vojašnico že čakal. Ko so se tekom dneva pridružili še ostali so se vsi skupaj zaklenili v prvo stavbo in čakali kaj se bo zgodilo. Občinarji se niso kaj prida vznemirjali, skupnost se je širila, mariborska alternativa pa je tako dobila streho nad glavo. Postopoma so napolnili prostore v celotnem kompleksu, ki pred njihovim prihodom niso bili zasedeni. Zasedli so jih kot dober gospodar, da ne bi še naprej propadali ali pa se izgubili v privatizacijskem pustošenju tistega časa. V prvem letu se je zvrstilo okoli 250 prireditev, koliko se jih je v vseh tridesetih, ne moremo prešteti.

Pa bi jih bilo treba, saj je mačehovski odnos mestnih oblasti do alternativne kulture v našem mestu prej pravilo kot izjema. Ves čas eksistencialno ogrožena, na udaru in pod pritiski. Prepotrebnih tektonskih premikov v miselnosti žal ni. A območje nekdanje vojaške pekarne je že vse od leta 1994 tako prostor ustvarjanja, povezovanja in delovanja mnogih. Ne gre zgolj za prostor kulturnih vsebin, ki jih obiskovalci konzumirajo vsake toliko, ampak pomembno samoniklo prizorišče, gre za bogat in kompleksen preplet kulturnih, mladinskih, družbenih, socialnih in športnih vsebin, globoko vpetih v sosesko. V 30-ih letih obstoja smo doživeli marsikaj, vzpone in padce – tako kot vsaka skupnost, ki ustvarja, proizvaja, vzgaja in spodbuja ter se hkrati upira neusmiljenemu pohodu imperializma in kapitalizma.

Odpiramo vprašanja in poglede, ne sanjarimo o dobrih starih časih, ampak prodorno in odločno premikamo meje, širimo obzorja in bogatimo družbeni milje. Akterji različnih organizacij in prostorov ob 30. obletnici Kulturnega centra Pekarna vabimo na raznovrstne dogodke, ki bodo potekali v tednu med 10. in 16. junijem.

No pasaran!/ Brez predaje!

Svoboda Palestini, bojkot Izraelu!

Program še dopolnjujemo… Na vse dogodke je vstop prost!

Ponedeljek, 10. 6. 2024

11.00 / pista

Novinarska konferenca

15.00 – 19.00 / Bukvarna Ciproš

Odprta vrata in Striparna Oblaček

17.00 / Pekarna Magdalenske mreže

KC Pekarna, še vedno preizkusni kamen kulturne javnosti?

17.00 – 21.00 / Hladilnica, delavnica Scrappy drums

Odprta vrata delavnice jezičnih bobnov

17.00 – 21.00 / Lubadar, atelje Boruta Popenka – Pinga

Odprta vrata ateljeja

Torek, 11. 6. 2024

15.00 – 19.00 / Bukvarna Ciproš

Odprta vrata in Striparna Oblaček

17.00 – 21.00 / Lubadar, atelje Boruta Popenka – Pinga

Odprta vrata ateljeja

19.00 / Dvorana Gustaf

Projekcija: 5 razbitih kamer / 5 broken Cameras

21.00 / Pekarniški park

Projekcija: StopTrik v pekarniškem parku

Sreda, 13. 6. 2024

9.00 – 19.00 / Bukvarna Ciproš

Odprta vrata in Striparna Oblaček

11.00 / Pekarna Magdalenske mreže

Predavanje in delavnica: Nasilje nad ostarelimi

16.00 – 0.00 / Pekarniški park

Intervencije Boruta Popenka – Pinga

17.00 / Pekarniški park

Turnir v kičkanju Pekarna Open 2024

18.00 / Razstavišče Hladilnica

Otvoritev razstave Zmage Kovača in glasba Scrappy Drums

19.00 / Pekarniški park

Koncert na odru v Pekarniškem parku:

Hinko Marija

PirhAlter Aku-Stik

GustafJAM

19.30 / Pekarna Magdalenske mreže

Pogovor ob izidu nove številke revije Borec “Ideja svobode v Palestini”: Palestina, solidarnost in medijski diskurz

Četrtek, 14. 6. 2024

15.00 – 19.00 / Bukvarna Ciproš

Odprta vrata in Striparna Oblaček

16.00 – 0.00 / Pekarniški park

Intervencije Boruta Popenka – Pinga

17.00 / Pekarniški park

Koncert na odru v Pekarniškem parku:

18.00 / Pekarna Magdalenske mreže

Peach tea film club #8

19.00 / pista

Koncerti na velikem odru na pisti

Blutwurst

Plesni

Sekou Dembele & Family Band

Moving As A Giant

0.00 / Dvorana Gustaf

FRANZKOPF

Petek, 14. 6. 2024

13.00 / Pekarna Magdalenske mreže

Ustanova Pohorski bataljon – ALELUJANJE in pogovor o avtonomnih prostorih v Sloveniji

16.00 – 0.00 / Pekarniški park

Intervencije Boruta Popenka – Pinga

17.00 / MC Pekarna

Turnir v biljardu: 5. Kobanov memorial / kvalifikacije

Prijave na 040839539 – Sašo Rek

17.00 / KUD KURD

Turnir v pikadu in turnir v namiznem tenisu

17.00 / Pekarniški park

Koncert na odru v Pekarniškem parku:

18.00 / Pekarna Magdalenske mreže

Končna predstavitev raziskovalne rezidence Izgradnja skrbstva

20.00 / Pekarna Magdalenske mreže

ZaŽivali: Ameriške priseljenke – nutrije

Veliki glodavci iz Južne Amerike, so bile v Evropo pripeljane zaradi njihove uporabe v krznarski industriji. Posamezne nutrije so pobegnile s krznarskih farm, nekatere so bile namenoma izpuščene, ko krznarska industrija ni bila več profitabilna. V desetletjih so se dobro prilagodile na življenje v našem okolju. Naseljujejo obrežja potokov, rek in mokrišč. Pred neugodnimi razmerami in plenilci se nutrije zavarujejo z brlogi, ki jih izkopljejo v breg z vhodom nad ali pod vodno gladino. Nutrije so zelo socialne skupinske živali, ki jih označujejo kompleksne socialne interakcije.

Selitve živali iz prvotnih habitatov so del antropogenih procesov, vendar pa je prizadevanje živali po preživetju v spremenjenih pogojih njihove materialne eksistence antropocentrično pojmovano kot invazija. Ko človek ne more več nadzirati načinov bivanja živali, preseljenih iz drugih (pogosto geografsko oddaljenih) habitatov, jih antropocentrično opredeli kot »invazivne vrste«, v diskurzu biodiverzitete pa so koncipirane kot objekti, ki jih je treba iztrebiti.

Predavanje bosta izvedla študent biologije Sašo Kornet in raziskovalka na podorčju kritičnih animalističnih študij Branislava Vičar. Sledila bo javna razprava.

KONCERTNI DEL / PISTA

Justice Sale

5-članska stoner rock skupina, ki je pričela z delovanjem leta 2020 in jo sestavljajo: Leon Svilar na vokalu, Matija Furlan na kitari, Beno Meglič na kitari, Dušan Rabrenović na bas kitari, Vesna Godec na bobnih. Med svoje vplive štejejo bande kot so Kyuss, Tool, Sleep, 1000mods, My Sleeping Karma, A Perfect Circle, Slo Burn, Monster Magnet, Stoned Jesus, Red Fang, King Buffalo, Black Sabbath. Izvajajo izključno avtorsko glasbo v katero dodajajo elemente iz sorodnih glasbenih žanrov kot so npr. psychedelic, metal, alternative, progressive

Eyeceeou

Eyeceeou (ICO) je underground rap mojster iz Maribora. Eyeceeou se je leta 1976 rodil kot Iztok Šumatić, ki so ga vrgli v ribnik, kasneje pa ga je čudežno ponovno rešila Drava. Njegov prvenec in hkrati enajsti album z naslovom Samo bedak in sila je izšel leta 2006. Od takrat je eden najbolj znanih in spoštovanih mariborskih raperjev. Njegova besedila večinoma govorijo o življenjskih izkušnjah in nepričakovanih situacijah, pa tudi o družbi in politiki, večinoma pa so napisana v domoljubnem duhu. Sodeluje tudi z drugimi izvajalci po državi, kot so 6pack Čukur, Tekochee Kru, Samo Boris, Gianni Rijavec in Valterap. Jedi sendvič. ICO je ena, dve, pommes frites.

Damir Avdić

Damir Avdić aka bosanski psiho, vsestranski umetnik in performer, pesnik z brezkompromisno punkovsko držo ki s svojimi besedili ostro kritizira današnjo družbo. Njegova večna besedilna provokacija bi v marsikaterih zmotno politično korektnih sferah postala del cancel kulture, vendar na njegovo in našo srečo deluje v okolju, ki mu dopušča, da svoj naostreni jezik suče že dobrih trideset let – od dni, ko je bil še član hardcore pank benda Rupa u zidu. Od takrat je Avdić ustvaril hvalevreden opus, ki obsega glasbo, poezijo, literaturo in različna gledališka sodelovanja. Marca lani je pri lastni založbi Kapital izdal že svoj sedmi album, Mainstream Horror.

Prismojeni profesorji bluesa

Slovenska glasbena skupina igra blues, funk, r&b, ter podobne zvrsti, ki nas spominjajo na glasbo šestdesetih in sedemdesetih let prejšnjega stoletja. Kaj to pravzaprav pomeni? Malo jedače, veliko pijače ter ogromno zlomljenih src ter polomljenih palic, s krvjo premazanih strun ter pretrganih razmerij, ne glede na petek ali svetek. Valjanje po blatu, pločnikih, hoja po ulicah klečeč in proseč naj jim vendarle pustijo odigrati še tretji koncert v Ljubljani tisti teden. Za honorar so prosili le elektriko in nekaj pekočega za na zob. Legenda govori o domnevnem koncertu v konzervi sardin, a pričevalcev (beri sardin)ni več moč izslediti. Štirje jezdeci glasbene apokalipse z ramo ob rami živahno jezdijo na neukrotljivih oslih proti obzorju. Zasedba: Julijan Erič (električna kitara), vokal Zlatko Đogić (bobni), vokal Miha Ribarić (bas kitara), vokal Aleš Uhan (klaviature, klaviatara).

AFTER DEL / DVORANE

MC Pekarna / RAČUNAJTE NA NAS: Otpisani DJ

Dvorana GUSTAF / Dexter in Wooga

Začnemo z Ragge Break beat setom Wooge, v sredini bo b2b, nadaljuje oz. zaključi pa Dexter z break beat, junglee in drum n bass ritmi.

KUD KURD

Sobota, 17. 6. 2023

10.00 – 17.00 / APD Kozjak

Dan odprtih vrat plezalne stene

Vsi mladi in vsi nekoliko starejši a mladi po duši, ki bi se želeli preizkusiti v športnem plezanju, nas v tem terminu obiščite na podstrešju zgradbe Lubadar v KC Pekarna. V kolikor nimate svojih plezalnih čevljev, priporočamo trdo športno obutev. Naši vaditelji vam bodo pomagali ob prvih gibih v navpičnem svetu!

11.00 / Park KC Pekarna

Sobotna sprostitev za um, telo in duha!

Dopoldanska ura joge, na kateri nežno prebudimo in sprostimo telo, umirimo um in obudimo duha. Primerno za začetnike in nadaljevalce. Potrebna oprema: udobna oblačila, lastna jogijska podloga, tanka dekica. Izvajalka: Karolina Bucka Kustec (Joga klub Maribor)
* V primeru dežja jogiramo v prostorih Pekarne Magdalenske mreže.

17.00 / Park KC Pekarna

Kvalifikacije za Turnir v kičkanju Maribor Open 2023

Športno družabna aktivnost, kičkanje – igra s kičkami ali frnikolami, ki ne potrebuje posebne opreme in prostora, ima enostavna pravila, lahko vključuje igralce različnih spretnosti in zmožnosti ter zelo uspešno povezuje igralce različnih starosti, kulturnih in nacionalnih pripadnosti, glasbenih okusov, spolnih usmerjenosti in politične pripadnosti.

Turnir v kičkanju bo 02.09.2023 v Malem betnavskem gozdu potekal ves dan, finalni del med 17. in 19. Vsi zmagovalci pekarniškega kičkanja se uvrstijo direktno v finalni del turnirja.
Vabimo vse uporabnike, organizacije, posameznike, ki delajo, ustvarjajo, živijo v Pekarni… vsaka pisarna, vsak bend pripravi ekipo… časa za treninge je še dovolj, opozarjamo pa, da vsi ki ste pred 30 in več leti kičkali in mislite, da ste še v isti formi … zmagovalec lanskega turnirja, 6 letnik je v polni formi in že vneto trenira na domačem terenu doživljajskega igrišča.

P.S. če nimaš kičk, jih v zameno za prostovoljski prispevek ali dobro idejo kje/od koga/kako naj »Doži« dobi gnare, dobiš na dogodku

17.00 / MC Pekarna

4. Kobanov memorial

Tradicionalni 2-dnevni turnir v biljardu. Prijave na saso.rek@mfarhitektura.com ali 040 839 539.

Veganska večerja ob zaključku turnirja biljarda, s šopki travniških rastlin in torto za najbolj vztrajne!

17.00 / KUD KURD

Turnir v pikadu in namiznem tenisu

KONCERTNI DEL / PISTA

MHM

Mariborski instrumentalni trio, ki skupaj muzicira več kot desetletje. Člani so sodelovali že v srednješolskem bendu (Evileyes), nato pa se prelevili v instrumentalni projekt, ki se dandanes imenuje MHM. Zvoku dodajajo unikatno noto z zanimivimi energičnimi in melanholičnimi deli, ter inovativnim pristopom k pisanju glasbe.”

Krokar

Glasbena formulacija treh ljudi, ki jih glasba že lep čas ne pusti na miru, v kakršnemkoli smislu že. Vsak po svojih poteh so skozi leta sodelavanj v različnih bendih in projektih ugotovili, da se je nabralo kar nekaj glasbenega materiala, ki se ni udejanil. Skupna misel jim je bila, da bi bilo škoda, če bi ti osnutki zbledeli vnemar. Še vedno polni ustvarjalnega entuzijazma so pričeli sestavljat, komponirat, aranžirat,… muzicirati

Lilith Cage

Posavsko – primorska naveza štirih podobno mislečih glasbenih umov. Shoegaze – dark wave – post pank zasedbo od leta 2018 dalje poganjajo kitarist Vili Domijan, bobnar Matjaž Pegam, basist Tomi Tršar in pevka Lili Žigo. V glasbi Lilith Cage zazveni tako senzualnost nepokorjene in nevarne ženstvenosti, kot tleči revolt punka in new wave-a osemdesetih let. Atmosfera zasanjane poetike, temni podtoni grešnosti in demonične preproščine beata, meditativne kitare in basa, ki jih povezuje glas močne ženske, prinašajo dinamično in svojevrstno muziko. Album Shadows vsebuje trinajst avtorskih skladb in je v celoti delo skupine. Založba Sintetic production.

Koala Voice

Ta slovenski četverec je s svojo neobremenjenostjo, razbijaško indie punk prezenco polno nalezljivih melodij in zasoljenih kitarskih riffov, zelo hitro prirastel k srcu množicam, tako po Sloveniji kot tudi drugje po Evropi. Po prvencu Kangaroo’s a neighbour(2014), ki ga je nasledil Wolkenfabrik(2017), so leta 2018 izdali digitalni akustični album Koala Voice: Izštekani. Temu je sledil nonšalantni Woo Horsie, kjer so nam Koala Voice postregli z njihovim nesramno popoidnim hitom Ker tu je vse tako lepo.Njihova muzikalnost in očarljivost jim je pridobila tudi mesto predskupine pred legendarnimi Pixies v ljubljanskih Križankah. Svojo publiko pa so naprej lovili tudi po večjih evropskih festivalih, kot so Liverpool Sound City, Tallinn Music Week, Bush Budapest, Pohoda, Monkey Week, Exit in Inmusic.

AFTER DEL / DVORANE

MC Pekarna / peKARAOKE: after

Dvorana GUSTAF / Kozmonavt

Glasba za neuvrščene. To pomeni sirove štručke, burek, bombetke in vroče žemljice, makova pletenica, orehova potica. Francoz.

KUD KURD

Nedelja, 18. 6. 2023

10.00 / MC Pekarna

Lutkovna predstava: KRALJIČNA NA ZRNU GRAHA (Lutkovna skupina IndiJanez)

10.30 / MC Pekarna

Otroška čajanka in kreativna ustvarjalnica

11.00 / MC Pekarna

Lutkovna predstava: ŽIVALSKI RINGARAJA, Tone Pavček (Kulturno društvo Delavec)

20.00 / Park KC Pekarna

ETNO NOISE (CON)FUSION

Mlada tri članska zasedba. Člani zasedbe sicer niso tako mladi, so pa radovedni in jih druži večletno prijateljstvo. Njihov zvok ali glasbo bi lahko tako na hitro opisali kot mešanico ambiental drone etno….čeprav se »fantje« neradi opredeljujejo. Zvočenje, ki mu boste priča, se bo izvajalo na pretežno doma »vzgojena« glasbila.

VES ČAS

BUKVARNA CIPROŠ

Nabrusimo kose

Knjige povezane z obletnico kmečkih uporov (450 let)

Korakamo v svobodo

Knjige pesnika Petra Levca (100 let od rojstva)

Članki povezanimi s Pekarno v preteklih letih

Povezava do originalnega članka

TEČAJ SLIKARIJE, RISARIJE, IGRARIJE 5+
2024-06-10 15:00 - 16:00 | Vetrinjski dvor
VSAK PONEDELJEK od 15.00 do 16.00
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA ZA OTROKE, 7+
2024-06-10 16:30 - 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

KC Pekarna, še vedno preizkusni kamen kulturne javnosti?
2024-06-10 17:00 | PEKARNA MAGDALENSKE MREŽE
10. 6. 2024 ob 17.00, Pekarna Magdalenske mreže
KC Pekarna, še vedno preizkusni kamen kulturne javnosti?
V ponedeljek, 10. 6. 2024, te ob 17.00 vabimo v prostore Pekarne Magdalenske mreže na pogovor o pomenu Kulturnega centra Pekarna za četrt, mesto, regijo in širše. Na pogovoru se nam bodo pridružili strokovnjaki s področja kulturne antropologije in etnologije, politik prostora, arhitekture, urbanizma in kulturne dediščine.

Kulturni center Pekarna kot samoniklo prizorišče v Mariboru že leta pomembno prepleta kulturne, mladinske, družbene, socialne in športne vsebine. Kot vsa samonikla prizorišča je njegov namen že od vzpostavitve dalje leta 1994 graditi pravičnejšo družbo skozi družbenokritične vsebine, nasprotovanje potrošništvu in neenakostim v družbi, zavračanju neoliberalnih vrednot, omogočanje brezplačnega aktivnega preživljanja prostega časa in socialno vključevanje družbenih skupin, ki velikokrat ostajajo na robu. Zaradi tega so samonikla prizorišča pogosto trn v peti lokalnim in nacionalnim oblastem, ki jih zaznamujejo protidemokratične težnje in gonja za profitom.

Govora bo o različnih vidikih dobrobiti, ki jih KC Pekarna in podobni prostori dajejo mestu(om). Med drugim se bomo pogovarjali o pomenu avtonomnih prostorov za soseske in mesta ter različne generacije in družbene skupine, prepletu ustvarjalnosti, angažiranosti in družbene kritike, pomenu nekomercialnih in neprofitnih prostorov in vsebin. Govorili bomo o pomenu KC Pekarna za Maribor iz urbanističnega in arhitekturnega vidika, o načrtovanih in nerealiziranih prenovah ter o prepotrebnem nadaljevanju vzdrževalnih del. Kompleks nekdanje vojaške pekarne bomo osvetlili tudi z vidika kulturne dediščine ter se dotaknili predloga Odloka o razglasitvi kulturnih spomenikov lokalnega pomena v Mestni občini Maribor ter govorili o tem, da je Lubadar ter celotni kompleks že dalj časa vpisan v Register kulturne dediščine na Ministrstvu za kulturo RS.

Dogodek se odvija v okviru 30. obletnice Kulturnega centra Pekarna, ki poteka med 10. in 16. junijem 2024. Celoten program najdeš na POVEZAVI.

Povezava do originalnega članka

Predstavitev dela in področja raziskovanja Flóre Gadó – kuratorke, raziskovalke, umetnostne kritičarke
2024-06-11 18:00 | OBRAT
11. 6. 2024 ob 18.00, OBRAT
Predstavitev dela in področja raziskovanja Flóre Gadó – kuratorke, raziskovalke, umetnostne kritičarke
V torek, 11. 6. 2024, te ob 18.00 vabimo v OBRAT – prostor umetnosti in participacije na predstavitev dela in področja raziskovanja madžarske kuratorke, raziskovalke in umetnostne kritičarke Flóre Gadó. Dogodek gostimo v okviru raziskovalnega rezidenčnega programa SobaZaGosteMaribor, IZGRADNJA SKRBSTVA / CONSTRUCTING CARE.

“V svoji predstavitvi bom preučila, kako je mogoče pojem skrbi analizirati s kritičnim objektivom tako na estetski kot na metodološki ravni. Izhodišče moje raziskave je razstava “I hold the table with my hands instead of the broken legs” (Galerija Trafó, 2022) in spremljajoča programska serija, ki sem jo soustvarjala z Judit Szalipszki, z naslovom Podporne strukture. Od takrat me je začelo zanimati razmišljanje o negi ne le kot o “obratu” in “trendu” v sodobni umetnosti in umetniških praksah, temveč tudi kot o kuratorski metodologiji. Trdim, da sta skrb in zdravje v zadnjih letih postali pomembni temi na svetovni umetniški sceni, vendar je pomembno predstaviti tudi taktike, ki presegajo zgolj tematizacijo, in razmišljati o tem, kaj bi lahko pomenila kuratorska in institucionalna metodologija skrbi (angl. care(ful)). Z vprašanji dostopnosti in zmogljivosti bi predstavil primere, katerih cilj je izzvati obstoječe institucionalne okvire, pri čemer bi se namesto na “institucionalno kritiko” osredotočil na pojem “institucionalnega popravila”. Poleg tega nas bo zanimalo, kaj ta vprašanja pomenijo v kontekstu Srednje in Vzhodne Evrope in kako jih lahko razumemo z dekolonialne perspektive.”

Flóra Gadó (1989)

je kuratorka, raziskovalka in umetnostna kritičarka iz Budimpešte na Madžarskem. Od leta 2018 dela kot kuratorka v mestnem centru za sodobno umetnost Budapest Gallery. Doktorirala je iz filmskih, medijskih in kulturnih študij na Univerzi Eötvös Loránd (2021) in spomladi 2023 diplomirala na magistrskem programu kuratorske prakse na Fakulteti za likovno umetnost, glasbo in oblikovanje Univerze v Bergnu. Kurirala je več razstav na Madžarskem in v sosednjih državah, med drugim v MeetFactory (Praga), Julius Koller Society in tranzit.sk (Bratislava), Trafó Gallery (Budimpešta) in v okviru OFF-Biennale Budimpešta. V zadnjih letih je sodelovala v več kuratorskih rezidenčnih programih, med drugim v MeetFactory v Pragi, Hiši umetnosti v Brnu, KAI v Talinu in programu East Art Mags za umetnostne kritike v Romuniji in na Poljskem. Od leta 2019 predava na Fakulteti za umetnost in oblikovanje na Metropolitanski univerzi v Budimpešti in redno sodeluje v različnih kontekstih umetniškega izobraževanja, kot je program kuratorskih študij na Univerzi za likovno umetnost (Budimpešta) in AFAD (Bratislava). Njeno pisanje je bilo objavljeno v revijah, kot so artportal.hu, Műértő, Flash Art (češka in slovaška izdaja) in Kajet Journal.
Trenutno se ukvarja s politiko in poetiko skrbi, pri čemer preučuje umetniške prakse, ki reflektirajo, kako se je v zadnjih desetletjih spremenila naša podoba skrbi, vključno s skrbjo zase, za druge in za naše okolje. Raziskuje liminalna stanja, povezana z duševnim in telesnim zdravjem, ter preučuje načine, kako si lahko različne skupnosti pomagajo v težkih časih. V svojih trenutnih raziskavah raziskuje pretekle in sodobne rituale, povezane z žalovanjem in smrtjo

Povezava do originalnega članka

[Galerija Media Nox] Razstava Klare Kracina: Share to Messenger
2024-06-11 19:00 - 2024-07-04 18:00 | Galerija Media Nox
Slikarska razstava in instalacija
KLARA KRACINA: SHARE TO MESSENGER
Odprtje: Torek, 11. junij 2024 // 19:00 // Galerija Media Nox

V Galeriji Media Nox bo v torek, 11. junija 2024, odprtje razstave Share to Messenger mlade umetnice Klare Kracina. Gre za kombinacijo razstave slikarskih del in instalacijo diskoteke. Razstava bo v galeriji na ogled do 4. julija 2024.
Razstavo Klare Kracina Share to Messenger sestavljata slikarska razstava in instalacija.
Že dolgo niste bili v disku? Sedaj imate izredno priložnost, saj bo kletni prostor Galerije Media Nox začasno postal diskoteka, v kateri ne bodo manjkale disko krogla, disko glasba in pijača. Manjkala pa ne bodo niti slikarska dela mlade avtorice Klare Kracina, ki prikazujejo dejanske prizore iz Diskoteke Africa Trenje, ki je obratovala konec 90. let prejšnjega stoletja.
Odprtje razstave bo v torek, 11. junija 2024, ob 19. uri. Kuratorka razstave je Sara Nuša Golob Grabner. Razstava bo v Galeriji Media Nox na ogled do 4. julija 2024.

Povezava do originalnega članka

StopTrik v pekarniškem parku
2024-06-11 21:00 | Park v KC Pekarna
11. 6. 2024 ob 21.00, Park KC Pekarna
StopTrik v pekarniškem parku
Ob 30. obletnici KC Pekarna te vabimo, da se nam pridružiš v parku KC Pekarna, kjer se bo zavrtelo 11 skrbno izbranih animacij, kot nalašč za slabo uro zgodnje-poletnega večera na prostem. Ogledale_i si bomo filme tekmovalnega programa lanske edicije festivala StopTrik, Najboljše v stop animaciji, vizualno zanimivo ter navdihujoče za srečanje z umetnostjo animiranega filma. Animacije so v tujih jezikih s slovenskimi podnapisi.

Mednarodni filmski festival StopTrik, ki se bo letos v Mariboru odvijal med 25. in 29. septembrom je eden maloštevilnih filmskih festivalov na svetu(!), ki je posvečen stop animaciji. StopTrik se je iz nišne pobude, ki se je rodila v kulturnem centru Pekarna, razvil v festival dveh mest, Maribora in Lodza (Poljska). Odlikuje se po izbranem mednarodnem tekmovalnem programu, predstavlja tematske retrospektive, ki jih kurirajo filmske_i strokovnjaki_nje, in vabi k neposrednemu sodelovanju ljubitelje animacije skozi inovativno zastavljene delavnice. Festival združuje predstavitve zgodovinskih in sodobnih dosežkov svetovno priznanih umetnikov, predanih ročno izdelanim, tridimenzionalnim tehnikam animiranja in program, ki poudarja potrebo po pronicljivi kulturni refleksiji družbeno-političnih problemov.

Dogodek se odvija v okviru 30. obletnice Kulturnega centra Pekarna, ki poteka med 10. in 16. junijem 2024. Celoten program najdeš na POVEZAVI.

Povezava do originalnega članka

19. mednarodna konferenca IRDO
2024-06-12 09:00 - 2024-06-13 00:00 | Splet
19. mednarodna konferenca IRDO: INOVATIVNA, TRAJNOSTNA in DRUŽBENO ODGOVORNA DRUŽBA 2024.
Vljudno vabljeni k sodelovanju na 19. IRDO mednarodni konferenci INOVATIVNA, TRAJNOSTNA in DRUŽBENO ODGOVORNA DRUŽBA 2024: ESG (okoljski, družbeni, upravljavski) vidiki v teoriji in praksi & učenje in delovanje za trajnostnost in zeleni prehod, ki bo potekala od 12. do 13. junija 2024, na spletu.
Sodelujte kot avtorji prispevkov ali kot udeleženci.
Konferenca DRUŽBENO ODGOVORNA DRUŽBA 2024 je tudi 4. konferenca IRDO & Državljanske pobude za Integralno zeleno Slovenijo.
Organizatorji so IRDO – Inštitut za razvoj družbene odgovornosti, Univerza v Mariboru, Državljanska pobuda za Integralno zeleno Slovenijo in Znanstveno-raziskovalni center Koper.
Več informacij

Povezava do originalnega članka

Edukativno informativna delavnica o nasilju nad starejšimi
2024-06-12 10:00 | PEKARNA MAGDALENSKE MREŽE
12. 6. 2024 ob 10.00, Pekarna Magdalenske mreže
Edukativno informativna delavnica o nasilju nad starejšimi
V torek, 12. 6. 2024, med 10.00 in 13.00 v Pekarni Magdalenske mreže za članice mreže Prostovoljstvo v Mariboru poteka edukativno-informativna delavica na temo staranja brez nasilja. Le-ta poteka ob mednarodnem dnevu ozaveščanja o nasilju nad starejšimi, ki ga obeležujemo 15. junija.

Delavnica je že tretja v ciklu Skupnostni pristop pri obravnavi nasilja v družini, izvajata jo strokovna delavka Centra za socialno delo Maribor, Tea Šauperl in Nataša Usar. Delavnica bo potekala na interaktiven način z opisom konkretnih primerov, v trajanju treh ur.

Na delavnici se bomo pogovarjale_i o in seznanile_i s/z:

Socialnih posledicah staranja prebivalstva in o starizmu.
Vlogi služb socialnega varstva pri obravnavi nasilja nad starejšimi.
Interdisciplinarnosti na področju dela s starejšimi ljudi.

Število mest je omejeno, zato je potrebna predhodna prijava na elektronski naslov: info@pekarnamm.org.

Cikel SKUPNOSTNI PRISTOP PRI OBRAVNAVI NASILJA V DRUŽINI Centra za socialno delo zajema več delavnic, izobraževanj z vsebinami nasilja nad otroki, nasilja nad starejšimi, medvrstniškega nasilja, nasilja na podlagi spola. Cikel je pripravljen z namenom povečanja občutljivosti in prevzemanja aktivne vloge pri zaznavi nasilja v družini. Delavnica je zaprte narave in je namenjena članicam mreže Prostovoljstvo v Mariboru.

Dogodek poteka v okviru 30. obletnice Kulturnega centra Pekarna, ki poteka med 10. in 16. junijem 2024. Celoten program najdeš na POVEZAVI.

Povezava do originalnega članka

Keramični nakit, izdelava in poslikava nakita
2024-06-12 17:00 - 18:30 | Vetrinjski dvor
Na prvi delavnici si bomo izdelali (in na koncu tudi pobarvali ter okrasili) poljubne kose nakita – uhane, viseče uhane, prstane, broške, obeske, perlice za ogrlice … Pri izdelavi nakita iz gline sta potrebna natančnost in potrpežljivost, zato bo ta delavnica primerna za vse, ki so vam blizu detajli in si želite ustvariti nekaj, kar boste z veseljem in ponosom nosili. Delavnica je primerna za začetnike.
Nakit je tisti, ki je mentorico Evo pred mnogimi leti ponesel v svet keramike, zato se mu želi podrobno posvetiti in mu nameniti kar dva termina.
V drugem delu delavnice bomo naše odžgane kose nakita iz prejšnjega srečanja sestavili – zlepili, nanizali na vrvice, s pomočjo žice sestavili v uhane itn. Vsak tečajnik si bo tako na koncu domov odnesel približno 6 kosov unikatnega keramičnega nakita.
Lepo vabljeni!

Cena na osebo: 60,00 €. Vsi materiali so vključeni v ceno.
Prijave: Število mest je omejeno. Mesto na delavnici si zagotovite s plačilom kotizacije.
eva.prepeva@gmail.com.

O mentorici:
Pod imenom Eva Prepeva ustvarja diplomirana slikarka Eva Ketiš, zaljubljena v glino in ostale naravne materiale. Med študijem na Akademiji za likovno umetnost in oblikovanje se je leta 2015 odločila, da uresniči svojo dolgoletno željo in se začnem ukvarjat s keramiko.
Ta jo sicer spremlja že od majhnega, ko je opazovala svojega očeta pri vrtenju lončarskega vretena. Ob njegovih kipcih, vazah in loncih sta rasla tudi njeno navdušenje in ljubezen do gline, tega nadvse pomirjujočega naravnega materiala, ki ponuja neskončno ustvarjalnih možnosti.
Pri delu jo navdihujejo predvsem živali in narava. V želji, da bi bili čim bolj igrivi, enkratni in dodelani, so njeni keramični izdelki narejeni z veliko mero skrbnosti in ljubezni. Prav vsak od njih ima svojo zgodbo in karakter, ki ga raziskujem skozi (večinoma) prostoročne tehnike.
V njeni delavnici v Mariboru nastaja tako nakit, kot tudi ostali kosi uporabne ter dekorativne keramike.

Dogodek organizira Eva Prepeva v sodelovanju z Zavodom MARS Maribor.
Več: http://www.marsmaribor.org/

Povezava do originalnega članka
